open-index/open-wikipedia-markdown huggingface dataset:
ZL Hotline

thumb|250px|Biznesa uzziņu portāla logo
**ZL Hotline** – "Latvijas Tālrunis", SIA uzziņu dienests, kas dibināts 1996. gadā. ZL Hotline veidoja informatīvais uzziņu dienests ar tālruņa numuru 177, interneta meklētājs mama.lv un biznesa uzziņu portāls zl.lv.

## Vēsture
1996. gadā "Latvijas Tālrunis", SIA no Igaunijas mediju magnāta Hansa Luika pārpirka uzziņu dienestu Ekspress Hotline. 1997. gada 29. jūnijā darbu uzsāka ZL Hotline diennakts uzziņu dienests ar numuru 7770777. Uzziņu dienestā strādāja 23 operatori, kas sniedza uzziņas četrās valodās: latviešu, krievu, angļu un vācu. Maksa par pakalpojumu bija Ls 0,0354 par pirmo sarunas minūti (Ls 0,0118 par savienojumu, Ls 0,0236 par sarunas minūti). Tika atklāts arī biznesa uzziņu portāls zl.lv. 

2003. gada 1. augustā, noslēdzoties Lattelekom monopolstāvoklim fiksētajās telekomunikācijās, arī citiem tirgus dalībniekiem tika dota iespēja attīstīt savu biznesu un pāriet uz īso tālruņa numuru, kā rezultātā ZL Hotline pārgāja uz trīsciparu uzziņu numuru 117. Maksa par pakalpojumu tika fiksēta: Ls 0,12. 2006. gada 12. aprīlī uzziņu dienesta tālruņa numurs 117 pārgāja uz četrzīmju — 1180.Numura maiņa notika saskaņā ar Eiropas Savienības sakaru organizāciju un Sabiedrisko pakalpojumu regulēšanas komisijas prasībām, kas nosaka, ka uzziņu dienestiem jāpāriet uz četrzīmju tālruņa numuriem, kas sākas ar 118X. 

ZL Hotline grupa realizēja daudzkanālu stratēģiju, ietverot trīs dažādus kanālus – uzziņu dienesta tālruni 117, interneta meklētāju mama.lv un biznesa uzziņu portālu zl.lv. Katram grupas produktam bija precīzi fokusēta auditorija. Mainoties patērētāju ieradumiem, 2014. gadā uzziņu dienests beidzis savu darbību, taču uzziņu portāls zl.lv turpina būt aktīvs, ik mēnesi pulcējot vairāk nekā 170 tūkstošus lielu auditoriju.

## Atsauces

## Skatīt arī
* Zaļās lapas

## Ārējās saites
* Biznesa uzziņu portāls zl.lv
Tiesības

**Tiesības** tiek lietotas vairākās nozīmēs:
*	Tiesības — sociāli tiesiskās prasības — dabiskās tiesības;
*	Par tiesībām uzskata tiesību normu sistēmu, kas ir spēkā atsevišķā valstī — objektīvās tiesības;
*	Par tiesībām uzskata oficiāli atzītas fizisko un juridisko personu iespējas — subjektīvās tiesības. Tiesības kā iespēja, var realizēties un var nerealizēties.
*	Ar terminu tiesības apzīmē visu tiesisko sistēmu parādību, ieskaitot dabiskās tiesības, objektīvās tiesības, subjektīvās tiesības.
Tiesības — sabiedrības, tās ekonomikas un vēstures ietekmes produkts.

## Tiesību definīcijas
Dr.iur. Vasilijs Sinaiskis rakstā "Tiesības un audzināšana" (1929) definē tiesības kā kultūras faktoru: "... jādara gals nolikumam, ka tiesības, starp citu arī civiltiesības, ir norma, kas tiek aizsargāta ar spēku, pirmā kārtā ar valsts varu. Spēks, kā tiesību elements, nav raksturīgs tiesībām kā kultūrālai vērtībai."

Dr.iur. Ilgvars Krastiņš pētījumā "Tiesību izpratne, funkcijas un normas" (2000) sniedz šādu tiesību definīciju: "Tiesības ir sabiedrībā atzīta un oficiāli aizsargājama taisnības un brīvības normatīvu sistēma, kas regulē personu brīvo gribu, cīņu un saskaņošanu viņu savstarpējās attiecībās."

Dr.iur. Andris Plotnieks monogrāfiskajā pētījumā "Tiesību teorija & juridiskā metode" (2013) norāda, ka "Tiesības ir valsts nodrošināts cilvēku kopdzīves taisnīgas organizācijas līdzeklis, kas ierobežo to brīvību savu interešu īstenošanā, lai novērstu līdzcilvēku brīvības apdraudējumu."

Dr.iur. Anatolijs Kriviņš monogrāfijā "Tiesību jēdziens un būtība" (2020) uzsver, ka "Tiesības ir taisnīgi ierobežota brīvība".

## Atsauces

## Ārējās saites
4. Zemgales kājnieku divīzija

[thumb|300px|Zemgales divīzijas virsnieki (1925—1929). Vidū divīzijas komandieris ģenerālis [Oskars Dankers (2. rindā 5. no labās)]]
[thumb|300px|Zemgales divīzijas svinības Daugavpils Virsnieku klubā (1936). Pirmajā rindā no kreisās ar kundzēm sēž 10. Aizputes kājnieku pulka komandieris P. Vaivars, divīzijas komandiera palīgs [Nikolajs Dūze|N. Dūze, bijušais divīzijas komandieris R. Bangerskis, divīzijas komandieris Ž. Bahs, bruņoto vilcienu pulka komandieris J. Lavenieks, 1. Jātnieku pulka komandieris H. Buks.]]
[thumb|300px|Zemgales divīzijas vadība (1939). Sēž (no kreisās): štāba priekšnieks pulkvedis [Andrejs Bubinduss|A. Bubinduss, komandieris ģenerālis Žanis Bahs, komandiera palīgs ģenerālis N. Dūze, intendants pulkvežleitnants Miķelsons.]]

**Zemgales kājnieku divīzija** bija viena no četrām Latvijas Bruņoto spēku veidojošajām divīzijām, dislocēta Daugavpils cietoksnī.

## Vēsture
Zemgales divīzija tika izveidota 1919. gada decembrī Liepājā. Tā tika apgādāta ar Francijas piegādātu kara aprīkojumu. Par divīzijas komandieri tika iecelts Oskars Dankers. 1920. gada aprīlī divīzija tika nosūtīta uz Latgales fronti, lai Daugavpils sektorā aizstātu poļu karaspēku.

## Divīzijas komandieri
Zemgales divīzijas komandieri:
* ģenerālis Oskars Dankers (1919—1933)
* ģenerālis Rūdolfs Bangerskis (1933—1936)
* ģenerālis Žanis Bahs (1936—1940)

## Divīzijas pulki un to komandieri (1940)
Divīziju veidoja 3 kājnieku pulki un 1 artilērijas pulks:
* 10. Aizputes kājnieku pulks (pulkvedis A. Kurše)
* 11. Dobeles kājnieku pulks (pulkvedis N. Ābeltiņš)
* 12. Bauskas kājnieku pulks (pulkvedis K. Dzenītis-Zēniņš)
* Zemgales artilērijas pulks (pulkvedis A. Kalniņš)

Divīzijai pakļauts bija arī 1. Jātnieku pulks (A. Liepiņš).

1940. gadā divīzijas komandieris bija ģenerālis Žanis Bahs, štāba priekšnieks — pulkvedis A. Silgailis.

## Atsauces

## Ārējās saites
* Zemgales divīzija
TAU

**TAU** var būt:

;Tau
* Tau daļiņa
* Vērša zvaigznāja abreviatūra ()
* Grieķu alfabēta 19. burts - **[[Tau (burts)|Τ τ]]**
Taurus

**Taurus** var būt:

* Vērsis (zvaigznājs)
* Vērsis (zodiaka zīme)
* Ford Taurus
* Taura kalni - kalni Turcijā
Ričarda Niksona slepkavība

***Ričarda Niksona slepkavība*** ir Nila Mullera 2004. gada amerikāņu filma. Tajā piedalās Šons Penns, Dons Čīdls un Naomi Votsa.

## Sižets
Filmas "Ričarda Niksona slepkavība" pamatā ir patiess un traģisks stāsts par Semu Baiku, kurš 1974. gadā veica atentātu pret 37. ASV prezidentu.
Sems ir 44 gadus vecs amerikānis, kurš neveiksmīgi cenšas atrast ticību sev. Viņš cenšas glābt irstošo laulību ar sievu Mēriju un sapņo par privātā biznesa uzsākšanu.

Viņš ir ideālists, kurš necieš jebkādus melus, taču politiskās korupcijas un Vjetnamas kara novārdzinātajā sabiedrībā sapņotājiem nav vietas. Pie visām pasaules un savas paša dzīves nebūšanām Sems vaino Ričardu Niksonu.

Neveiksmju virkne Semu noved pie apņemšanās ieviest pasaulē kārtību, viņš nolemj, ka vienīgais veids, kā padarīt savu necilo dzīvi ievērības cienīgu, ir izdarīt kaut ko lielu un vēsturisku.

## Ārējās saites
Enigma (mūzikas projekts)

**Enigma** ir Maikla Kretu, Deivida Feirnšteina un Frenka Petersona 1990. gadā radīts elektroniskās mūzikas projekts. *Enigma* spēlē *[[Ambientā mūzika|Ambient]]*, *Electronic*, *[[Hausmūzika|House music]]*, *[[New Age]]* un *[[Transs (mūzikas žanrs)|Trance]]* stila mūziku. Projektā piedalās cilvēki no Rumānijas, Austrijas un Vācijas. Projekta sastāvā ir pieci cilvēki: Maikls Kretu, Sandra Kretu, Pīters Kornelius, Džens Gads, Deivids Feirnšteins un Franks Petersons. Kretu ir gan komponists, gan producents. Projekts *Enigma* ir izdevis 11 albumus, no kuriem seši ir studijas albumi. *Enigma* savā mūzikā ļoti bieži izmanto japāņu mūzikas instrumentu šakuhači.

## Diskogrāfija
* *[[MCMXC a.D.]]* (1990)
* *[[The Cross of Changes]]* (1993)
* *[[Le Roi est mort, vive le Roi!]]* (1996)
* *[[The Screen Behind the Mirror]]* (2000)
* *[[Voyageur]]* (2003)
* *[[A posteriori]]* (2006)
* *[[Seven Lives Many Faces]]* (2008)
Aquila

**Aquila** (tulkojumā no itāļu valodas — ‘ērglis’) var būt:

* ērglis (zvaigznājs);
* L'Akvila — pilsēta Itālijā.
* Ērgļu ģints - plēsīgo putnu ģints
Parastā kamolzāle

**Parastā kamolzāle** () ir daudzgadīgs 60—120 cm augsts graudzāļu dzimtas lakstaugs. Ļoti bieži sastopams pļavās, krūmājos. Saknenis īss, ložņājošs, resns, ar daudzām tievām saknēm. Veido skrajus cerus. Stumbru parasti nedaudz, tie taisni vai pie pamata pacili, spēcīgi, apaļi, gludi, sīki rievaini, ar lapām. Lapas pamīšus, vienkāršas, veselas. Apakšējo lapu daudz, tās tāpat kā stumbra lapas plati lineāras, 0,5—0,6 cm platas, bet daudz garākas par stumbra lapām, galotnē īsi nosmailotas, ar izteiktām dzīsliņām, ļoti raupjas. Lapu makstis nelīdzenas, saspiestas, līdz mezgliem nesniedzas, mēlīte gara, galotnē iešķelta. Zied jūnijā un jūlijā. Ziedkopa — līdz ziedēšanai saspiesta, ziedēšanas laikā izplesta, vienpusēja skara ar trīsšķautnainu galveno asi un spirāliski sakārtotiem zariņiem. Vārpiņu daudz, tās sakopotas blīvos kamoliņos zaru galos, iegareni olveidīgas, smailas, no sāniem saspiestas, ar 3—5 ziediem. Vārpiņas plēksnes 2, gandrīz vienādas, ar šķautni, uz šķautnes ar īsām skropstiņām, smailas. Zieda plēksnes 2, ārējai plēksnei uz šķautnes īsas skropstiņas un īss akots, iekšējā plēksne gar abām šķautnēm tāpat ar īsām skropstiņām, bez akota, galotnē ar 2 zobiņiem, īsāka par zieda ārējo plēksni. Auglis — iegareni olveidīgs grauds.

Ļoti vērtīga pļavu zāle, tā ir arī ļoti ražīga. Agri nopļauta, dod labu atālu (līdz 40% no pirmā pļāvuma), un pa abiem pļāvumiem kopā no 1 ha var iegūt 60 — 70 centnerus siena (labi koptās pļavās no 1 ha var iegūt 150 centnerus siena).

## Ārējās saites
Columba

***Columba*** var būt:

* baložu zinātniskais nosaukums;
* Baloža zvaigznāja latīniskais nosaukums.

## Skatīt arī
* Columbia
Parastā sekstaine

**Parastā sekstaine** () - daudzgadīgs 20 - 60 cm augsts graudzāļu dzimtas lakstaugs. Bieži sastopams pļavās, norās. Veido sīkus cerus. Stumbru nedaudz, tie taisni, gludi, smalki rievaini, ar lapām. Lapas pamīšus, vienkāršas, veselas, 0,2 - 0,3 cm platas, plakanas, galotnē raupjas un nosmailotas, kailas. Augšējām lapām makstis garas, apakšējām - īsas, mēlīte īsa, strupa. Zied jūnijā un jūlijā. Ziedkopa - blīva, taisna, vienpusēja vārpskara. Vārpiņas sīkas, no sāniem saspiestas, ar kātiņu. Vārpiņā 2 - 5 ziedi un tās divējādas; daļa auglīgas, ar nedaudziem ziediem, citas neauglīgas. Neauglīgās vārpiņas ķemmveida lapiņas veidā (sastāv tikai no vārpiņas plēksnēm). Auglīgo vārpiņu plēksnes 2, gandrīz vienādas, smailas, šķautne ar īsiem matiņiem, dzīsla 1. Zieda plēksnes 2, ārējā plēksne bez šķautnes, ar īsu akotu un 5 dzīslām, iekšējā plēksne gar šķautni ar dzelonīšiem. Auglis - līdz 0,4 cm garš grauds. Laba pļavu zāle, pietiekami mitrās pļavās veidojas par virszāli, kas, pat otrreiz pļaujot, dod siena ražu. Iztur arī sausumu. Laba ganību zāle, jo blīvie ceri necieš no nomīdīšanas. Siena masas dod maz (līdz 20 centneriem no 1 ha).
Peldēšana 2008. gada vasaras olimpiskajās spēlēs — 200 metri brīvajā stilā vīriešiem

Sacīkstes **200 metru peldēšanā brīvajā stilā vīriešiem** notika no 10. līdz 12. augusta. Sacīkstēm kvalificējās 57 sportisti. Zelta medaļu izcīnīja ASV peldētājs Maikls Felpss. Sacīkstēs piedalījās arī Latvijas peldētājs Romans Miloslavskis, kas priekšsacīkstēs izcīnīja 25. vietu un pusfinālam nekvalificējās.

## Medaļu ieguvēji

## Priekšsacīkstes
Priekšsacīkstes tika aizvadītas 8 grupās. 16 labāko rezultātu uzstādītāji kvalificējās pusfinālam.

Brents Heidens un Amorijs Levo atteicās no piedalīšanās pusfinālos, lai piedalītos stafetes sacīkstēs. Viņu vietā pusfinālos piedalījās 17. un 18. vietas ieguvēji.

## Pusfināls
Pusfināls tika aizvadīts 2 grupās. 8 labāko rezultātu uzstādītāji kvalificējās finālam.

## Fināls
Parastais vizulis

**Parastais vizulis** (*Briza media*) ir daudzgadīgs 20 - 45 cm augsts lakstaugs. Bieži sastopams pļavās, mežmalās, ceļmalās. Veido nelielus, irdenus cerus, ar sakneni, kas dod īsus pazemes dzinumus. Stumbru nedaudz, tie tievi, gludi, viscaur ar lapām, taisni vai pacili. Lapas pamīšus, vienkāršas, veselas, lineāras, galotnē īsi nosmailotas, plakanas, raupjas, kailas, ar izteiktu dzīslojumu. Apakšējās lapas garākas par stumbra lapām. Lapu makstis garas, kailas, gludas, ar nedaudzām dzīslām, mēlīte īsa, galotnē noapaļota. Zied maijā un jūnijā. Ziedkopa - diezgan liela skara, līdz ziedēšanai saspiesta, ziedēšanas laikā izplesta, piramidāla, ar tieviem, gariem, raupjiem zariņiem un nedaudzām vārpiņām. Vārpiņas ar tieviem, izlocītiem, nokareniem kātiņiem, platas, apaļīgas vai sirdsveida, no sāniem saspiestas, krāsainas, ar 5 - 9 ziediem. Vārpiņas plēksnes 2, gandrīz vienādas, ar šķautni, plati plēvainām malām, īsākas par zieda plēksnēm, ar 3 dzīslām. Zieda plēksnes 2, nevienādas; ārējā plēksne liela, plata, strupa, pie pamata ar austiņām, mugurā izliekta, iekšējā plēksne sīkāka par ārējo plēksni. Auglis - līdz 0,2 cm garš grauds. Tīraudzēs nekad neaug, bet parasti sastop kā piejaukumu citu zāļu zelmenim. Vairojas ar sēklām; viens augs gadā dod 200 - 300 sēklu. Lopbarības ziņā vidēji vērtīgs augs.

## Galerija

Attēls:Briza media - keskmine värihein.jpg|*Briza media*


## Ārējās saites
Cygnus

**Cygnus** var būt:

* Gulbis (zvaigznājs)
* Gulbis X-1
* Gulbji (*Cygnus* ir gulbju latīniskais nosaukums)
ASP

**ASP** var būt:

;ASP
* Active Server Pages — dinamiski ģenerējamu HTML lapu servera puses skripta dzinis

;Asp
* Aminoskābes asparagīnskābes saīsināts nosaukums
Ile

**Ile** (, , ) ir upe Kazahstānā un Ķīnā (Uiguru autonomajā reģionā). Upe ietek Balhaša ezerā. Iles garums ir 1001 km, bet kopā ar tās pieteku Tekesu garums sasniedz 1439 km. 815 km no upes tek caur Kazahstānu. Tās baseins ir . Upe plūst starp Tjanšana kalniem dienvidos un Borohoro kalniem ziemeļos. Uz upes atrodas Kapšaghajas ūdenskrātuve. Upes krastos atrodas Altinemeles nacionālais parks. Lielākā pilsēta upes krastos ir Konajeva.

## Ārējās saites
Leu

**Leu** var būt:

* Leu bāka Sāmsalā;
* Leu līcis Sāmsalā;
* Aminoskābes leicīna saīsināts nosaukums.
Vela

**Vela** var būt:

* Antonio Vela (*Antonio Vela*; 1872—1950) — spāņu airētājs;
* Karloss Vela (*Carlos Vela*; 1989) — meksikāņu futbolists.
Ozona slānis

[thumbnail|235px|Ozona slāņa biezuma izmaiņas virs [Antarktīdas no 1957. līdz 2001. gadam]]
**Ozona slānis**, arī **ozonosfēra**, ir Zemes atmosfēras slānis, kas satur relatīvi daudz ozona (O3). Ozona slānī ir aptuveni 90% no atmosfērā sastopamā kopējā ozona daudzuma. Ozona koncentrācija ozona slānī ir aptuveni 10 miljonās daļas (*ppm*), bet atlikušajā atmosfēras daļā — 0,6 *ppm*. Ozona slānis atrodas stratosfērā aptuveni 20—30 km augstumā virs Zemes. Troposfērā esošo ozonu dēvē par piezemes ozonu. Ozona slānis absorbē 97—99% no Saules izstarotā ultravioletā starojuma 200 līdz 315 nm diapazonā. Ja tas netiktu absorbēts, potenciāli tiktu apdraudēta dzīvības pastāvēšana uz Zemes.

## Ārējās saites
Spārnene

thumb|200px|1272. ɡada Dobenes un Spārnenes dalīšanas līgums ar Vācu ordeņa, Rīgas domkapitula, kā arī liecinieku zīmoɡiem.
**Spārnene** (latīņu: *castrum Sparnene*) bija zemgaļu pilsnovads starp Dobeni, Dobeli, Tērveti un Žagari tagadējā Dobeles novada centrālajā daļā (Bēnes pagasts, Īles pagasts, Lielauces pagasts), kuru pēc Zemgales sadalīšanas līguma 1254. gada aprīlī piešķīra Rīgas arhibīskapijas domkapitulam. Dalīšanas līgumā minēts, ka Spārnenes zemē ietilpst Lielauces ezers (*stagnum que ... Autzil*) un Bērzes upe (*Bersene*). Spārnenes pārvaldei tika iecelts savs fogts, kuru padzina 1259. gada Zemgaļu sacelšanās laikā.

Domkapituls paturējis Spārnenes novadu arī pēc tam, kad 1272. gadā tam nācās atdot Dobenes novadu Livonijas ordenim.
Spārnenes galvenais pilskalns atradies Īles Spārnukalnā, Spārnu ezera krastā.

## Vietvārdi Spārnenes pilsnovadā (1272)
*Pelkua, Zervinas, Pakarde, Rymmen, Daugules, Semmoa, Narenen, Mimayn, Pelsua, Pestene, Wayuexe, Arine, Zetzedua, Szilua, Wanpen, Cacten, Bersenene, Zedreueos, Bayena*

## Dokumenti

## Atsauces

## Ārējās saites
* Oriģināldokuments par Zemgales zemju sadalīšanu un Spārnenes nodošanu Rīgas domkapitulam no www.herder-institut.de 
* Augusts Bīlenšteins par Spārneni "Die Grenzen des lettischen Volksstammes und der lettischen Sprache ..."
Tērvete (zeme)

thumb|300px|Tērvetes pilskalna izskats 2010. gadā.
**Tērvete** jeb **Tērvetene** (latīņu avotos: *Thervetene*, ) bija seno zemgaļu novads starp Spārneni, Dobleni, Žagari, Sileni un Upmali aptuveni tagadējā Dobeles novada dienvidaustrumu teritorijā. 
1206.-1225. gadā Indriķa hronikas aprakstīto notikumu laikā Tērvetes kungs bija Viestards, kas hronikā tiek dēvēts par "zemgaļu hercogu" (*dux Semigallorum*) vai "princi Vestardu" (*Vestardo principe*). Atskaņu hronikas autors savukārt viņu nodēvējis par "ķēniņu Vesteru" (*konic Vesters*).
 
Pēc Zemgales sadalīšanas līguma 1254. gada aprīlī Tērvetes novadu piešķīra Livonijas ordenim, kas Tērvetes pārvaldei iecēla fogtu, kuru padzina 1259. gada Zemgaļu sacelšanās laikā.
Zemgaļu sacelšanās laikā Tērvetes pils aizsardzību vadīja karavadonis Šābis. Pēc Livonijas ordeņa sakāves Aizkraukles kaujā zemgaļu cīņas pret Livonijas ordeni 1280.-1281. gadā vadīja ķēniņš Namejs jeb Nameisis.

Tērvetes novada galvenā pils atradās Tērvetes pilskalnā.

## Svētkalns
200 m uz ziemeļiem no zemgaļu Tērvetes pils tiešā tuvumā 1285./1286.gada ziemā tika uzcelta koka **Heiligenbergas pils** (*Heiligeberc* - Svētkalns, pēc 17.gs. kaujām nosaukts par Zviedru kalnu). Domājams, ka tur senāk bijusi zemgaļu kulta vieta. 19. gadsimta vidū izdarītie arheoloģiskie izrakumi pierādīja Heiligenbergas pils atrašanos šajā kalnā. Ap 20 m augstais kalns bijis norobežots ar vairākiem aizsarggrāvjiem un priekšpili.

## Atsauces

## Ārējās saites
* Oriģināldokuments par Zemgales zemju sadalīšanu un Doblenes nodošanu Vācu ordenim no www.herder-institut.de (latīniski)
* Tērvetes pilskalns
* Zemgaļu dienas Tērvetē
* Tērvetes senvēstures muzejs
BDS

**BDS** var būt:

* Barbadosas IVR kods;
* Boycott, Divestment and Sanctions — politiskā kustība, kas vērsta pret Izraēlas īstenoto Palestīnas okupāciju;
FL

**FL** var būt:

;FL
* Lihtenšteinas IVR kods
* Lidojuma līmeņa saīsināts apzīmējums

;Fl
* Flerovija ķīmiskais simbols

;fl *vai* fL
* femtolitra (tilpuma mērvienības) saīsināts apzīmējums
Satversme

**Satversme** var būt:

* konstitūcija — valsts pamatlikums;
* Latvijas Republikas Satversme;
* Satversme (augstskolas pamatlikums).
Oldernija

**Oldernija** (; ; olderniešu: *Aoeur'gny*) ir Britu kroņa teritorija Lamanša šaurumā, daļa no Gērnsijas beilivikas. Trešā lielākā no Normandijas salām — 5 km gara un 2,5 km plata.

## Atsauces

## Ārējās saites

* Oldernijas oficiālā mājaslapa
* ''Aurigny Air Services'' — lidojumi un Olderniju
* Olderniešu valoda
* Oldernijas cietoksnis
* ''Alderney Breakwater''
Antonovka (ābols)

thumb|right|250px|Antonovkas āboli

**Antonovka** ir vēla rudens ābeļu šķirne, kas plaši izplatīta bijušās Padomju Savienības, agrāk arī Krievijas impērijas, teritorijā. Antonovkas popularitāte skaidrojama ar tās noturību pret aukstām ziemām un izcilām uzglabāšanas iespējām.

Antonovkas āboli ir zaļi un nogatavojoties kļūst dzelteni. Ābele izaug liela un zied ar rožaini baltiem ziediem.

## Ārējās saites

* Antonovka pārtikas enciklopēdijā (angļu val.)
J (nozīmju atdalīšana)

**[[J]]** ir latīņu alfabēta burts, kam var būt arī šādas nozīmes:

* Japānas IVR kods
* SI mērvienība, džouls
Z (nozīmju atdalīšana)

**[[Z]]** ir latīņu alfabēta burts, kam var būt arī šādas nozīmes:

* Zambijas IVR kods;
* Z — Krievijas kara simbols Ukrainā;
* "Z" () — 1969. gada Alžīrijas un Francijas politiska trillera filma.
M (nozīmju atdalīšana)

**[[M]]** ir latīņu alfabēta burts, kam var būt arī šādas nozīmes:
;m
* Masa
* Metrs

;M
* Maltas IVR kods
* Molalitāte
* Molmasa
* M - 1931. gada Vācijas trilleris
* M - britu mūzikas grupa
* M - Spēka moments
## Skatīt arī
* Kirilicas burts М м
* Grieķu alfabēta burts Μ μ
T (nozīmju atdalīšana)

**[[T]]** ir latīņu alfabēta burts, kam var būt arī šādas nozīmes:

* t - laiks
* Taizemes IVR kods
* Temperatūra
* Periods fizikā
Antonovka

**Antonovka** var būt:
* Antonovka — ābolu šķirne
* Antonovka — apdzīvota vieta Goliševas pagastā
* Antonovka — apdzīvota vieta Pildas pagastā
* Antonovka — apdzīvota vieta Šķilbēnu pagastā
L (nozīmju atdalīšana)

**[[L]]** ir latīņu alfabēta burts, kam var būt arī šādas nozīmes:

* L — litra (tilpuma mērvienības) apzīmējums
* L — impulsa momenta apzīmējums
* L — induktivitātes apzīmējums
* L — tvaika lokomotīve
* Luksemburgas IVR kods
Q (nozīmju atdalīšana)

**[[Q]]** ir latīņu alfabēta burts, kam var būt arī šādas nozīmes:

* Kataras IVR kods;
* q — elektriskā lādiņa apzīmējums;
* visu racionālo skaitļu kopa;
* Q — rezonatora labums.
Pionieris

**Pionieris** var būt:

* Pionieris — cilvēks, kas pirmais sāk ko jaunu kādā nozarē, celmlauzis, piemēram, Ziemeļamerikas iedzīvotāji, kas devās uz Rietumiem apgūt sev nezināmās zemes.
*Pionieris — politizētas bērnu organizācijas loceklis PSRS;
* Pionieris — mūziķa Jura Šteinfelda skatuves pseidonīms;
* Pionieris — bijušais kinoteātris Rīgā, Skolas ielā 2;
* Pionieris (laikraksts) — laikraksts.
13. Tukuma kājnieku pulks

thumb|330px|Vācu zemessardzes pēdējā parāde Latgales frontē 1920. gada 30. martā pirms pārdēvēšanas par 13. Tukuma kājnieku pulku.

**13. Tukuma kājnieku pulks** bija no Baltijas landesvēra izveidota un no 1920. gada 1. aprīļa līdz 1922. gada 21. aprīlim pastāvoša Latvijas Bruņoto spēku 1. Kurzemes kājnieku divīzijas vienība.

## Izveide
Pēc sakāves Cēsu kaujās no Baltijas landesvēra izslēdza vācu algotņus, kuriem bija jāatstāj Latvija, un par tā komandieri iecēla britu pulkvežleitnantu Haroldu Aleksanderu. Vienības tika nosūtītas uz Austrumu fronti, kur tās piedalījās Latgales atbrīvošanas kaujās.

1920. gada 1. aprīlī no Landesvēra daļām izveidoja 13. Tukuma kājnieku pulku un iekļāva 1. Kurzemes kājnieku divīzijā kā ceturto pulku. No 1920. gada 3. marta līdz pat izformēšanai to komandēja vēlākais Latvijas armijas ģenerālis Aleksandrs Kalējs.

## Izformēšana
1922. gada 21. aprīlī 13. Tukuma kājnieku pulku izformēja un kā 3. bataljonu iekļāva 7. Siguldas kājnieku pulkā.

## Simbolika
Pulka krūšu nozīmes pamatā bija Ruperta tipa krusts, nedaudz izliekts, virsma balti emaljēta ar gaiši zilām emaljētam malas joslām un sudraba svītriņām ierobežotu malu. Centra uzlikts sudrabots metāla gotiskais vairogs ar melni emaljētu burtu "T" virs tā. Uz burta kajas uzlikts mazāks gotiska tipa vairogs, emaljēts sarkanbaltsarkanā krāsā. Virs krusta, zem sudrabota vairoga, vertikāli novietots šķēps ar asmeni uz leju. Uz vertikālajiem krusta zariem emaljā: augšējā — cipars "13", apakšējā — gada skaitlis "1920" melnā krāsā. Nozīme apstiprināta 1922. gada 22. martā.

## Zaudējumi un apbalvojumi
Latvijas vācu zemessargi Brīvības cīņās kā kritušus zaudēja 139 karavīrus, ievainotus 84 karavīrus, ar Lāčplēša Kara ordeni apbalvoti 38 karavīri.

## Atsauces
Latvijas Atsevišķais artilērijas divizions

**Atsevišķais artilērijas divizions** bija izvietots Katriņmuižā pie Cēsīm kā artilērijas virsnieku apmācības bāze.

1939. gada 1. septembrī divizionā bija 20 virsnieku, 111 instruktoru un kareivju, 6 brīva līguma darbinieki.

## Atsauces un paskaidrojumi
Latvijas Zenītartilērijas pulks

**Zenītartilērijas pulks** bija 1939. gada oktobra sākumā izveidota Latvijas Bruņoto spēku Tehniskās divīzijas daļa, visjaunākā Latvijas karaspēka daļa. To veidoja 3 zenītartilērijas divizioni, Kurzemē — 1., 2. un 3. zenītbaterija, Krustpilī — 7. un 8. zenītbaterija, Daugavpilī — 9. zenītbaterija un Rēzeknē — 10. zenītbaterija, kā arī apmācības zenītbaterija, kurā sagatavoja instruktorus. Katrā zenītbaterijā vidēji bija 4 lielgabali ar 40 vīru apkalpi, vadības vads, tālmēru, predikatoru, telefonu un radio apkalpes, kopā 80 vīru. Šī pulka komandieris vienlaikus bija arī Rīgas pretgaisa aizsardzības priekšnieks.

## Atsauces un paskaidrojumi
Sigismunds I Vecais

**Sigismunds I Vecais** (, , ; dzimis , miris ) bija Jagellonu dinastijas Polijas karalis un Lietuvas dižkunigaitis no 1506. gada līdz savai nāvei 1548. gadā.

## Dzīvesgājums
Sigismunds I Vecais bija karaļa Jagaiļa mazdēls, Polijas karaļa Kazimira IV un Hābsburgu dinastijas Svētās Romas impērijas imperatora Albrehta II meitas Austrijas Elizabetas jaunākais dēls (ģimenē kopumā bija 13 bērni). Polijā un Lietuvā valdīja pēc vecāko brāļu, karaļu Jana I un Aleksandra nāves. Sigismunda I Vecā brālis Vladislavs II 1471. gadā kļuva par Bohēmijas karalistes, bet 1490. gadā - par Ungārijas karalistes karali.

Sigismunda I varas laikā Jagellonu dinastija zaudēja iespēju nostiprināties Bohēmijas un Ungārijas troņos. Lajoša II nāve 1526. gada Mohāčas kaujā ļāva abiem troņiem pāriet Hābsburgu rokās. Sigismunds I arī palaida garām iespēju iegūt Rietumpomerāniju, lai arī Ščecinas princis Boguslavs X 1503. gadā piedāvājās kļūt par Polijas vasali, 1513. gadā pievienoties Polijai un 1518. gadā noslēgt mūžīgu savienību. Daļa poļu augstmaņu atbalstīja šo ideju, kamēr Mazpolijas augstmaņi tai pretojās. Mazpolijai bija svarīgi uzturēt labas attiecības ar Hābsburgiem, kas Pomerāniju uzskatīja par sev pakļautu teritoriju. 1529. gada vienošanās ļāva Brandenburgas kūrfirstam kļūt par Rietumpomerānijas valdnieku.

Polijas un Vācu ordeņa konflikti izraisīja 1520.-21. gada karu. Pēdējā Ordeņa lielmestra Albrehta Hohencollerna pāriešana luterismā un Prūsijas hercogistes nodibināšana, noveda pie mierīgu attiecību izveidošanās. Albrehts saņēma vietu Polijas Senātā.

Sigismunds I noraidīja pāvesta un Hābsburgu aicinājumus karot pret Osmaņu impēriju, 1533. gadā noslēdzot “mūžīgo mieru” ar osmaņiem.

Sigismunda I Vecā laikā Polijā tika formalizēts *[[nihil novi]]* princips valsts pārvaldē. Līdz ar pēdējā Mazovijas kņaza nāvi 1526. gadā Polijas kronis anektēja Mazoviju. Cīņā ar Maskavas lielkņazu Vasiliju III tika zaudēta Smoļenska. Pateicoties Sigismunda I Vecā otrajai sievai Bonai Sforcai no Milānas valdnieku Sforcu dzimtas, Polijā un Lietuvā ieradās itāļu mākslinieki un uzplauka renesanses kultūra.

## Atsauces

## Ārējās saites

* Polijas karaļu zīmogi ar pilniem tituliem
Something To Remember

**Something To Remember** ir ASV mūziķes Madonnas balāžu izlases albums, kuru ierakstu kompānija Maverick un Warner Bros. izdeva 1995. gada 7. novembrī.

## Dziesmu saraksts

Japānas albuma versijas bonusa dziesma.

Latīņamerikas albuma versijas bonusa dziesma.

## Singli

## Skatīt arī

* Madonna
* Madonnas albumu diskogrāfija
* Madonnas singlu diskogrāfija

## Ārējās saites
* Madonnas oficiālā mājas lapa
* Madonnas oficiālais myspace.com profils
* Madonnas imdb.com profils
* Madonnas dziesmu vārdu datubāze
* Oficiālā Madonnas fanu mājas lapa
PAL

**PAL** () ir analogās televīzijas krāsu kodējuma standarts. Vēsturiski tas ir trešais krāsu kodējuma standarts pēc NTSC un SECAM. Televīzija Latvijā uz PAL (no SECAM) pārgāja 1998. gadā.

PAL standartu parasti lieto televīzijas formātiem ar 625 rindām kadrā un kadru frekvenci 25Hz. Dažreiz jēdzienu PAL lieto, lai aprakstītu jebkādu videosignālu (videoieraksta formātu) ar 25Hz kadru frekvenci un 625 rindām kadrā (piem. DVD).

Krāsu signālu gaišuma signālam pievieno, lietojot QAM modulētu subnesēju, kura frekvence ir 4,43MHz (NTSC lieto līdzīgu metodi, tikai subnesēja frekvence ir apmēram 3,38MHz, SECAM lieto frekvences modulāciju). QAM modulatora vienā ieejā padod R-Y , bet otrā — B-Y krāsu starpības signālus. Demodulējot ar QAM demodulatoru atkal iegūst abus krāsu starpības signālus. Lai sinhronizētu dekoderi (demodulatoru), katras TV rindas sākumā ir no 10 nemodulēta subnesēja cikliem veidots bursts. Lai cīnītos ar fāzes kropļojumiem pārraides traktā, kas izpaužas kā krāsas toņa neatbilstība, subnesēja frekvences fāze tiek mainīta ik rindu, kropļojumus "izsmērējot" un padarot acij nemanāmākus redzes inerces dēļ, no kā arī sistēmas nosaukums — "fāzi mainoša rinda". PAL dekoderos fāzu kropļojumu kompensācijai parasti papildus lieto vienas rindas ilguma aiztures līnijas (arī SECAM lieto šādas aiztures līnijas, bet neprecīzākas). Sasummējot aizturēto un neaizturēto signālu, novērš paļaušanos uz redzes inerci uz vertikālās krāsu izšķirtspējas rēķina.

Signālam ir 25 kadri sekundē ar 625 (576 redzamajām) horizontālajām rindām. Puskadru secība: sekundārais (*odd; first; upper*) kam seko primārais (*even; second; lower*).

## PAL Latvijā
Latvija uz PAL pārgāja 1998. gadā, bet 2010. gada jūnijā pārgāja uz ciparu televīziju.
Kabeļtīklos ciparu TV signāls tiek pārveidots PAL, tādējādi abonenti var lietot analogos PAL televizorus.

## Variācijas

* PAL B/G/D/K/I Standarta PAL signāls, kuram atšķiras tikai audio kanāla frekvences un joslu platumi.
* B/G tiek izmantots lielākajā daļā Rietumeiropas;
* I - Apvienotajā Karalistē, Īrijā, Honkongā un Makau
* D/K - lielākajā daļā Austrumeiropas
* D - Ķīnā
* PAL-M Brazīlijā, līdzīgs NTSC signālam (29,97 kadri sekundē), atšķiras tikai krāsu kodēšana, kas ir kā PAL.
* PAL-Nc Argentīnā, savietojams ar PAL-B/G, D/K, H, I
* PAL-N Paragvaja un Urugvaja, ieraksts kasetē krāsins ir skatāms uz PAL-B/G, D/K, H, I iekārtām
* PAL-L Tiek izmantots atsevišķu viesnīcu iekšējās TV sistēmās, netiek lietots nacionālajās publiskajās apraides sistēmās.
Visi PAL signāli, izņemot PAL-M ir savstarpēji savietojami.

## Skatīt arī
* Analogā televīzija
* SECAM
* NTSC
* ATSC
* Televizors
PMR

**PMR** var būt:
* Piedņestras Moldāvu Republikas neoficiāls IVR kods;
* protonu magnētiskā rezonanse - kodolu magnētiskās rezonanses veids.
RP

**RP** var būt:

* Filipīnas — IVR kods
* Reinzeme-Pfalca

**Rp** var būt:
* Indonēzijas rūpijas simbols.
RT

**RT** (sākotnēji ***Russia Today*** — 'Krievija šodien') ir Krievijas valdības finansēts, starptautiskai sabiedrībai paredzēts televīzijas tīkls, kas radīts 2005. gadā. RT pārraida, izmantojot kabeļtelevīziju, satelīttelevīziju, tiešraidi internetā, kā arī internetā publicē rakstus un videoziņas.

RT sastāv no trim televīzijas kanāliem — angļu, arābu un krievu valodā —, dokumentālo filmu kanāla *RT Documentary*, kas pieejams angļu un krievu valodā, videoziņu medija *RUPTLY* un interneta mājaslapas, kas pieejama arī franču, spāņu un vācu valodā. Tam ir atsevišķas angļu valodas versijas ASV un Lielbritānijas skatītājiem: *RT America* un *RT UK*.

RT mājaslapā teikts: "RT piedāvā ziņas skatītājiem, kas jautā vairāk. RT apskata stāstus, ko nepamana galvenie mediji, piedāvā alternatīvu skatījumu uz notiekošo un informē starptautisku auditoriju no Krievijas skatupunkta par galvenajiem pasaules notikumiem."

Kopš Krievijas-Ukrainas konflikta, kas saasinājās 2022. gada 24. februārī, Eiropas Savienības un citas valstis aizliedza rādīt RT.   

## Apsūdzības par propagandu

 ASV Nacionālās izlūkošanas direktora birojs publicēja daļu no kopumā slepena ziņojuma "Krievijas darbību un mērķu nesenajās ASV vēlēšanās izvērtējums". RT tika vainots vienpusējas informācijas izplatīšanā ar mērķi ietekmēt 2016. gada ASV prezidenta vēlēšanas un panākt Donalda Trampa uzvaru.

Ziņojumā teikts, ka RT rīkojuši debates starp ASV Zaļās partijas prezidenta amata kandidāti Džilu Stainu un ASV Libertāriešu partijas kandidātu Geriju Džonsonu, "cenšoties parādīt apgalvoto 'demokrātijas trūkumu' Savienotajās Valstīs". Par propagandu uzskatīta arī RT nostāja pret hidraulisko laušanu un šīs dabasgāzes un naftas ieguves metodes ietekmes uz vidi pētīšana. Hidrauliskās laušanas attīstīšanās Savienotajās Valstīs Krievijai radot "bažas par hidrauliskās laušanas un ASV dabasgāzes ieguves ietekmi uz globālo enerģijas tirgu un potenciālajiem izaicinājumiem Gazprom peļņai".

## Atsauces
Post scriptum

***Post scriptum*** (no latīņu valodas — 'pēc uzrakstītā, aiz paraksta', saīsinātjumā **P.S.**) ir teksts, kas pierakstīts vēstules beigās pēc paraksta. Šis teksts var būt vienu teikumu, vienu rindkopu vai pat vairākas rindkopas garš.
Latvijas Sapieru pulks

thumb|Sapieru Pulka krūšu zīme.
**Sapieru pulks** bija Latvijas Bruņoto spēku nocietinājumu vienība. 1939. gada 1. septembrī pulkā bija 2 bataljoni ar 6 rotām. Tajā dienēja 41 virsnieks un 427 kareivji un instruktori, kā arī 11 uz brīva līguma pamata iestājušies. Pēdējais pulka komandieris bija pulkvežleitnants Kārlis Konstants (1898–1959).

Pulks uzbūvējis 4 tiltus pār Pededzi, Kuju, Upsti un Ogri (1926.–1927. g.), kā arī gaisa tiltu pār Mēmeli pie Bauskas (1928. g.). 1935./36. gadā tas izbūvēja 3. Latgales kājnieku divīzijas vasaras nometni Litenē, pulks būvēja arī nometnes Salaspilī, Mangaļsalā un Gaujā.

1920. un 30. gados pulks veica Rīgas krasta aizsardzības nocietinājumu atjaunošanu un ierīkošanu abās Daugavas pusēs. Daugavgrīvas (Komētforts) un Mangaļsalas artilērijai būtu jāapšauda pretinieku kuģi, kas mēģinātu ielauzties Daugavas grīvā, savukārt atbalsta punkti pie Lielupes (Jūrmalā) un Gaujas ietekas jūrā (Carnikavā) apturētu pretinieka desantu. Jaunu nocietinājumu būvi Mangaļsalā Sapieru pulka karavīri pabeidza 1928. gadā, Carnikavā (Gaujas ietekas kreisajā krastā) – ap 1938. gadu, pie Lielupes – 30. gadu beigās.

## Literatūra
* Bērziņš V. Bambals A. Latvijas armija. — Zinātne: Rīga, 1991., 82. lpp.

## Atsauces

## Ārējās saites

* Armijas klātbūtne Mangaļsalā - Igaunijas – Latvijas pārrobežu sadarbības programmas projekts „Militārais mantojums”
Liepājas dzintars

**Liepājas dzintars** bija ikgadējs Latvijas populārās mūzikas konkurss, kas no 1964. līdz 2006. gadam notika Liepājā. Sākumā tas tika rīkots kā estrādes ansambļu skate, kurā speciāla žūrija pārliecinājās par mūziķu grupas profesionalitāti, piešķirot tā saukto "kategoriju", kas norādīja, kāda mēroga pasākumos mūziķu grupa drīkstēja uzstāties. 60. gadu beigās konkurss ieguva nosaukumu "Liepājas dzintars".

Starp mūziķiem, kuri bijuši saistīti ar "Liepājas dzintaru" vai guvuši uzvaras tā skatēs, minami Harijs Bašs, Mārtiņš Brauns, Pauls Butkēvičs, Ēriks Ceļdoms, Ivo Fomins, Ojārs Grīnbergs, Aivars Hermanis, Igo, Valērijs Jarušins, Imants Kalniņš, Raivis Krūms, Zigmars Liepiņš, Maija Lūsēna, Jānis Lūsēns, Uldis Marhilēvičs, Niks Matvejevs, Arnis Mednis, Zigfrīds Muktupāvels, Raimonds Pauls, Juris Pavītols, Olga Pīrāgs, Ainars Pūpols, Olga Rajecka, Zdzislavs Romanovskis, Gunārs Rozenbergs, Žoržs Siksna, Uldis Stabulnieks, Mirdza Zīvere un grupas 2xBBM; Bet Bet,  Credo, Jumprava, Lādezers, Liepājas brāļi, Līvi, Melnā princese, Menuets, Neptūns, ODIS, Pērkons, Prāta Vētra, Rebel, Sīpoli, Tumsa, Vecās mājas, Zodiaks, Zvaigznīte. Daudzi no šiem mūziķiem savu karjeru sākuši kaldināt tieši Liepājas dzintara skatēs.

## Festivāla laureāti (1968-1974)
### 1968
* Lielā balva - "Zvaigznīte" (Rīga)
* Estrādes ansambļi - Klaipēdas celtniecības tresta ansamblis
* Vokālisti - A. Valakevičute (Viļņa), T. Chaguria
* Solisti instrumentālisti - R. Miļkēvičs (Klaipēda)

### 1969
* Lielā balva - "Ekrans" (Paņeveža)
* Estrādes orķestri - "Sigulda"
* Estrādes ansambļi - "Ekrans"
* Vokālisti - T. Baranova (Rīga) un S. Stankuns (Paņeveža)
* Labākā latviešu tautasdziesmas apdare - "Sapņotāji" (Rīga)

### 1970
* Lielā balva - "Ekrans"
* Estrādes orķestri - "Sigulda"
* Estrādes ansambļi - "Ekrans"
* Vokāli instrumentālie ansambļi - "2XBBM" (Liepāja)
* Vokālisti - D. Mitkute un A. Cupijs (Paņeveža)
* Labākā latviešu tautasdziesmas apdare - Imants Kalniņš un Zigmars Liepiņš

### 1971
* Lielā balva - "Oktāva" (Kauņa)
* Estrādes orķestri - "Oktāva"
* Estrādes ansambļi - "Zvaigznīte" (Rīga)
* Vokāli instrumentālie ansambļi - Liepājas kultūras un atpūtas parka ansamblis
* Vokālisti - J. Miščukaite (Kauņa), V. Petrušonis (Kauņa)
* Labākā latviešu tautasdziesmas apdare - Ēriks Ceļdoms

### 1972
* Lielā balva - "Oktāva" (Kauņa)
* Estrādes orķestri - "Oktāva"
* Vokāli instrumentālie ansambļi - "Ariel" (Čeļabinska)
* Vokālisti - J. Miščukaite (Kauņa), V. Petrušonis (Kauņa), Lolita Vambūte (Ādaži)
* Labākā latviešu tautasdziesmas apdare - Ēriks Ceļdoms

### 1974
* Lielā balva - Kauņas siltumtīklu ansamblis
* Estrādes ansambļi - "Salve" (Jelgava)
* Vokāli instrumentālie ansambļi - Kauņas siltumtīklu ansamblis
* Instrumentālisti - A. Hermanis (Liepāja), A. Jofe (Kauņa) u.c.

## Atsauces

## Ārējās saites
* Oficiālā mājaslapa
Valentīns Pikulis

**Valentīns Pikulis** (*Валентин Саввич Пикуль*, dzimis  Ļeņingradā, miris  Rīgā) bija krievu vēsturiskās prozas rakstnieks, kas kopš 1962. gada dzīvoja Rīgā. Darbu kopējais metiens pārsniedz pusmiljardu sējumu. Darbi tulkoti vairāk nekā divdesmit valodās. 

Apglabāts Meža kapos. 

## Latviski tulkotie romāni
* "Dzelzs kancleru kauja" (Битва железных канцлеров)
* "Ar spalvu un zobenu" (Пером и шпагой)
* "Parīze uz trim stundām" (Париж на три часа)

## Piemiņa
2014. gadā pie nama Tērbatas ielā, kur savulaik dzīvojis Pikulis, Krievijas Federācijas kultūras ministrs Vladimirs Medinskis atklāja piemiņas plāksni. Viņa vārdā bija nosaukta Valentīna Pikuļa aleja Daugavgrīvā, Rīgā, bet pēc Krievijas iebrukuma Ukrainā to pārdēvēja par Birutas Baumanes aleju. 2025. gadā noņēma piemiņas plāksni.

## Atsauces

## Ārējās saites

* Biogrāfija
* K. Bobrova atmiņas par Pikuli 
* Darbi ''lib.aldebaran.ru''
* V. Pikulis. Vēsturiska miniatūra par baronu Teodoru Grothusu. J. Serova radiolasījums ''Радио Звезда'' 2012. gada 15. oktobrī (krieviski)
Pionieri

**Pionieri** var būt:
* Pionieri (jauniešu kustība) — dažādās pasaules valstīs;
* Pionieri (PSRS) — masveida jauniešu organizācija PSRS;
Latvijas Sakaru bataljons

**Sakaru bataljons** bija Latvijas Bruņoto spēku sakarus nodrošinoša Tehniskās divīzijas daļas, ko 1939. gada 1. septembrī veidoja 4 rotas, kurās dienēja 27 virsnieki, 128 instruktori un kareivji, kā arī 7 brīva līguma darbinieki. Sakaru rotas bija katrā divīzijā un Bruņoto spēku štābā. Rotas dalīja vados un stacijās, bet vadus — grupās.

## Atsauces un paskaidrojumi
Latvijas Smagās artilērijas pulks

thumb|300px|Latvijas armijas smagais lielgabals (pēc 1930. gada).

**Smagās artilērijas pulks** bija Latvijas Bruņoto spēku Tehniskās divīzijas vienība, kurā ietilpa 3 smagās artilērijas divizioni (bruņojumā dažādu sistēmu vācu un angļu smagie lielgabali).

1939. gada 1. septembrī pulkā bija 61 virsnieks, 453 kareivji un instruktori.

1939. gada rudenī pulka Zenītartilērijas divizionu pievienoja jaunizveidotajam Zenītartilērijas pulkam.

## Atsauces
Džambatista Viko

**Džambatista Viko** jeb **Džovanni Batista Viko** (, dzimis , miris ) bija itāliešu filozofs, retoriķis, vēsturnieks un jurists, modernās vēstures filozofijas iedibinātājs.

## Dzīve
Džambatista Viko dzimis Neapolē (tolaik Spānijas impērijas sastāvā) grāmatu tirgotāja un ratu darinātāja meitas ģimenē.
Viko pasniedza retoriku Neapoles Universitātē, vēlāk Neapoles karalis Karloss III iecēla viņu par karalisko historiogrāfu.
## Darbi
thumb|left|"Principi jaunai zinātnei"
Viko meistardarbs ir "Principi jaunai zinātnei" (, 1725), kurā viņš izvirza vēstures cikliskuma teoriju - saskaņā ar to sabiedrība, valsts, tiesības un reliģija attīstās pa apli, izejot trīs attīstības posmus: dievu laikmetu, varoņu laikmetu un cilvēku laikmetu. Viko kritizējis moderno racionālismu (Dekartu) un slavējis klasisko senās Romas filozofiju. Pētīts, ka Vīko meistardarbs ietekmējis īru rakstnieka Džeimss Džoisa romānu Finegana vāķēšana.

## Atsauces

## Ārējās saites

* http://ivs.emory.edu/  *Vico*
Vēsturnieks

[thumbnail|Sengrieķu vēsturnieks [Hērodots tiek uzskatīts par “vēstures tēvu”]]
**Vēsturnieks** ir vēstures speciālists, kas nodarbojas ar vēstures izpēti, kā arī ar tās mācīšanu citiem. Pirms kāda viedokļa vai secinājuma izteikšanas ir nepieciešams rūpīgi apkopot, analizēt vēstures avotus. Vēsturnieku pienākums ir izplatīt tikai labi pārbaudāmu un pierādāmu informāciju, tomēr nereti gadās arī tā, ka viens un tas pats vēsturiskais notikums tiek interpretēts atšķirīgi.

Vēsturnieku uzdevums ir rekonstruēt vēsturiskos notikumus un izskaidrot to cēloņsakarības ar vēsturiskās metodes palīdzību. Nozīmīgākais vēsturiskās metodes darbarīks ir vēsturiskie apraksti jeb naratīvi.

## Atsauces

## Ārējās saites
Latvijas Krasta artilērijas pulks

**Krasta artilērijas pulks** bija Daugavgrīvā dislocēta Latvijas Bruņoto spēku vienība, kurā ietilpa divi divizioni ar 20 dažādu sistēmu krievu, angļu un franču lielgabaliem ar nelielu sniedzamību. Pulka rīcībā bija arī palīgkuģis "Artilērists", kā arī desanta motorlaivas "Šrapnelis" un "Granāta".

1931. gada 22. decembrī Birzes ielā iesvētīja jaunceltās Krasta artilērijas pulka kazarmas. Līdz tam kareivji mitinājās saspiesti vairākās vecās neērtās koka mājās, kas bija novietotas tālu viena no otras.
1939. gada 1. septembrī pulkā bija 30 virsnieki, 216 instruktori un kareivji, un 10 brīva līguma darbinieki. 

## Atsauces un paskaidrojumi
WAN

**WAN** var būt:
* Teritoriālais tīkls ();
* Nigērijas starptautiskais automobiļu reģistrācijas kods
Saules akmens

**Saules akmens** (oficiāli **''Swedbank'' Centrālā ēka**) ir biroju augstceltne Pārdaugavā, Ķīpsalas apkaimē. Ēkai ir 27 stāvi (26 stāvi + viens tehniskais stāvs), kur kopējais augstums (neskaitot tās antenu) ir 120,8 metri, kas tādējādi to padara par otru augstāko ēku Rīgā un Latvijā. Augstceltnes būvniecība tika uzsākta 2003. gada 14. februārī ar pamatakmens ielikšanu. Ekspluatācijā ēka tika nodota 2004. gada 17. novembrī. Ēkā atrodas *[[Swedbank]]* centrālais birojs.

## Raksturojums
Stāvu funkcionālā risinājuma pamatā ir plānojums ar centrālo kodolu vidū un darba telpām ap to. Šāds risinājums paver lielisku skatu no iekštelpām uz Vecrīgu, Pārdaugavu un ostu. Pēc ēkas kompozicionālās uzbūves torņa daļā lietoti divi fasāžu konstruktīvie risinājumi ar uzsvērtu horizontālu dalījumu slīpā augstuma fasādes daļā — stiklojums no grīdas līdz griestiem, cilindriskā torņa daļā — stiklotās fasādes sistēma.

Ēkas apkārtnē apmēram 2 ha platībā tiek veidota visai sabiedrībai pieejama zaļā zona ar atpūtas vietām un pieeju Daugavas krastam. Ir nostiprināta Āgenskalna līča krasta līnija. Zaļās zonas teritorijā tiek veidoti atstarojošie baseini dažādos līmeņos, kuros spoguļosies fasādes stiklojums un apkārtējā vide, tādējādi sasaistot ēku ar ūdens virsmas vizējumu un atstarojot Vecrīgas panorāmu. Diennakts tumšajā laikā ēku iezīmēs fasādes apgaismojums.

## Fakti par augstceltni
* Ēkas augstums ir 122,78 metri (smailes augšgals)
* Stāvu skaits: 27 virszemes stāvi, 2 pazemes līmeņi.
* 286 pāļi, iedzīšanas dziļums līdz 27 metriem.
* Kopējā platība: 29 908 m²
* Autonovietnes platība: 6735 m²
* Stāvu platības: vidējā 756 m²
* Darbavietas: 1100
* Autostāvvietas: 400
* Liftu kopējā kravnesība: 14 500 kg
* Metāla konstrukcijas: 100 tonnas
* Betons: 14 000 m³
* Stikls: 13 000 m²
* Elektrības kabeļi: 500 km
* Caurules: 50 km
* Nodarbināto celtnieku skaits: 300
* Iesaistītie projektētāji, konsultanti: 80
* Augstākais būvniecībā izmantotais ceļamkrāns: 128,5 metri.

## Attēlu galerija

Attēls:Saules akmens no Balasta dambja 07.09.2003.JPG|2003. gada 7. septembris.
Attēls:Saules akmens no Z puses 07.09.2003.JPG|2003. gada 7. septembris.
Attēls:Saules akmens no Ranka dambja 07.09.2003.JPG|2003. gada 7. septembris.
Attēls:Saules akmens no 11. novembra krastmalas 25.09.2003.jpg|2003. gada 25. septembris.
Attēls:Hansabankas ēka 06.2005.jpg|Hansabankas (tagad Swedbank) ēka, 2005. gada 21. jūnijs.


## Piezīmes un atsauces

### Piezīmes

### Atsauces

## Ārējās saites
* Saules akmens profils Emporis.com
* Tāds Saules akmens, a4d.lv
Fomins

**Fomins** (; sieviešu dzimtē Fomina (*Фомина́*)) ir krievu cilmes uzvārds. Cilvēki ar šo uzvārdu:

* Ivo Fomins (1968) — latviešu dziedātājs;
* Mikus Fomins (1982) — latviešu fotogrāfs;
* Rodrigo Fomins jeb Igo (1962) — latviešu dziedātājs;

## Skatīt arī
* Fomins & Kleins
Karasjovs

**Karasjovs** (; sieviešu dzimtē **Karasjova** (*Карасёва*)) ir krievu cilmes uzvārds. Cilvēki ar šo uzvārdu:
* Ivans Karasjovs (1970) — krievu rakstnieks un žurnālists;
* Sergejs Karasjovs (1979) — krievu futbola tiesnesis;
* Vladimirs Karasjovs (1938–2021) — krievu šahists.
Singers

**Singers** var būt:

* Braiens Singers (*Bryan Singer*; dzimis 1965. gadā), amerikāņu kinorežisors un scenārists;
* Īzaks Baševiss Zingers (*Isaac Bashevis Singer*; 1902—1991), ebreju rakstnieks;
* Pīters Singers (*Peter Singer*; dzimis 1946. gadā), austrāliešu filozofs.
Bella

**Bella** var būt:

* Bella (personvārds)

## Cilvēki ar šādu uzvārdu
* Ivans Bella (*Ivan Bella*; 1964) — Slovākijas pirmais kosmonauts;
* Kristena Bella (*Kristen Bell*; 1980) — ASV aktrise;
* Zoja Bella (*Zoë Bell*; 1978) — Jaunzēlandes aktrise un kaskadiere.

## Līdzīgi nosaukumi
* Bells
* Bels
Ivans Pavlovs

thumb|Pavlova piemineklis Ķemeru sanatorijā. 2021. gada jūnijs
**Ivans Pavlovs** (, dzimis , miris ) bija krievu fiziologs un psihologs. Viņam 1904. gadā piešķīra Nobela prēmiju medicīnā par gremošanas sistēmas pētījumiem. Pavlovs ir plašāk zināms kā pirmais, kas aprakstījis nosacījuma refleksa fenomenu.

## Dzīvesgājums
Dzimis 1849. gadā Rjazaņā. Mācījās Rjazaņas garīdznieku seminārā, bet to pameta un iestājās Pēterburgas universitātē, lai studētu dabaszinātnes. 1879. gadā viņš saņēma doktora grādu.

1890. gados Pavlovs pētīja suņu barības trakta funkcijas, ķirurģiski pārveidojot siekalu dziedzerus, lai varētu savākt, mērīt un analizēt siekalas un pētīt, kādu ietekmi uz tām atstāja pārtika dažādos apstākļos. Viņš novēroja, ka suņi siekalojās jau pirms pārtika ar čili pulveri tika nogādāta līdz viņu mutēm un savus pētījumus veltīja, lai aprakstītu šo parādību, ko pats sauca par "psihisko sekrēciju".

Viņš izlēma, ka tas ir daudz interesantāk par siekalu ķīmiskā sastāva pētīšanu, un mainīja savu pētījumu mērķi, veicot daudz līdzīgu eksperimentu, kuros viņš mainīja stimulēšanas veidu pirms ēdiena pasniegšanas. Viņš nodefinēja pamatlikumus, kas noteica to, kā radās un pazuda "nosacījuma refleksi" — atbilde uz kairinājumu, tādi kā siekalošanās, kas notika, tikai balstoties uz dzīvnieka iepriekšējo pieredzi. Šie eksperimenti notika laika 1890. un 1900. gados un rietumu zinātniekiem kļuva pieejami ar tulkojumu un individuālo kontaktu palīdzību. Angļu valodā tie pirmoreiz tika publicēti grāmatā, kas iznāca 1927. gadā.

Pavlovu atzina un atbalstīja padomju valdība, un viņš varēja turpināt savus pētījumus arī PSRS laikā. Viņš guva Ļeņina atzinību un tika godināts kā Nobela prēmijas laureāts.
Turpmākajā darbā viņš interesējās par iespējām izmantot nosacījumus, lai izveidotu neirozes izraisīšanas eksperimentālo modeli.

Pēc Sergeja Kirova slepkavības 1934. gadā Pavlovs uzrakstīja vairākas vēstules Molotovam, kritizējot masveida nāves sodu izpildes Lielā terora laikā, lūdzot mainīt lēmumus saistībā ar dažiem cilvēkiem, ko viņš personīgi pazina.

Miris 1936. gadā Ļeņingradā. 
Būdams pie pilnas apziņas līdz savas dzīves pēdējam mirklim, Pavlovs vienam no saviem studentiem lika sēdēt pie viņa gultas un pierakstīt viņa nāves apstākļus. Viņš vēlējās izveidot unikālus pierakstus par savas dzīves noslēguma personīgajām izjūtām.
Viņa laboratorija Sanktpēterburgā ir saglabāta kā muzejs.

## Darbi

* Павлов И. П. ''Двадцатилетний опыт объективного изучения высшей деятельности (поведения) животных''. М.: Наука, 1973
* *Об уме вообще, о русском уме в частности*. М.: АСТ, 2014

## Atsauces

## Ārējās saites

* PBS raksts 
* Biogrāfija Nobela prēmijas vietnē 
* Eksperimentālās Medicīnas institūta raksts par Pavlovu 
* Komikss par Pavlova darbu 
* Pavlova lekciju pilnie teksti 
* Pavlova žurkas
Čikšulubas krāteris

thumb|235px|Krātera topogrāfija.

**Čiksulubas krāteris** (), saukts arī par **Čikšulubas krāteri**, ir aizvēsturisks triecienkrāteris, kas atrodas zem Jukatanas pussalas mūsdienu Meksikas teritorijā. Tiek lēsts, ka triecienkrāteris ir izveidojies pirms aptuveni 65,5 miljoniem gadu, kad asteroīds, kura diametrs bija vismaz 10 kilometri, sadūrās ar Zemi, tādējādi izraisot krīta-terciāra masveida izmiršanu, kā rezultātā gāja bojā visi dinozauri un vairums citu dzīvnieku un augu sugas.

Sadursmes enerģija tiek lēsta ap 300 zetadžouliem (ZJ), kas ir ekvivalents lielums 72 000 gigatonnām jeb 72 teratonnām trotila.

Čiksulubas krātera diametrs ir 180 kilometri, tas ir pašlaik otrs lielākais zināmais triecienkrāteris uz Zemes virsmas.

## Skatīt arī
* Dinozaurs
* Jukatanas pussala
* Krīta-terciāra masveida izmiršana
* Triecienkrāteris

## Atsauces un piezīmes

## Ārējās saites

* ''Encyclopædia Britannica'' ieraksts
Pavlovs

**Pavlovs** (krievu un , no personvārda Pavlo *(Павло́)*; sieviešu dzimtē Pavlova *(Па́влова)*) ir krievu un bulgāru cilmes uzvārds, kam ukraiņu valodā sastopams līdzīgs uzvārds ar tādu pašu cilmi — Pavlivs (). Cilvēki ar šo uzvārdu:

* Aleksandrs Pavlovs (cīkstonis) — Baltkrievijas sportists, cīkstonis;
* Aleksandrs Pavlovs (modes mākslinieks) — Latvijas modes mākslinieks;
* Andrejs Pavlovs (1979) — Latvijas futbolists;
* Arkādijs Pavlovs (1903—1960) — Latvijas futbolists;
* Arsēnijs Pavlovs (*Арсений Павлов*; 1983—2016) jeb Motorola — Krievijas kaujinieks Austrumukrainas karā;
* Daņila Pavlovs (*Данила Павлов*; 2002) — krievu šahists un šaha problēmists;
* Fjodors Pavlovs (*Фёдор Павлов*; 1872—1933) — Latvijas krievu žurnālists un politiķis;
* Igors Pavlovs (1965) — Latvijas hokejists un treneris;
* Ivans Pavlovs (*Иван Петрович Павлов*; 1849—1936) — krievu fiziologs;
* Oļegs Pavlovs (1931) — Latvijas sociologs;
* Sergejs Pavlovs (1987) — Ukrainas šaha meistars;
* Vitālijs Pavlovs (1989) — Latvijas hokejists.

## Skatīt arī
*Pavlivs